Artūras Orlauskas

Artūras Orlauskas (g. 1962 m. balandžio 21 d. Kaune) – lietuvių aktorius, humoristas, režisierius, renginių vedėjas, scenaristas ir visuomenės veikėjas, Lietuvos šeimų sąjūdžio tarybos narys.Lietuvos Šeimų Sąjūdžio Taryba. Lietuvos šeimų sąjūdis. Nuoroda tikrinta 2022-06-29.

 Biografija 

1978 m. baigė Kauno 1-ąją vaikų muzikos mokyklą, 1980 m. – Kauno 28-ąją vidurinę mokyklą, o 1986 m. – Kauno politechnikos institutą (KTU) (Inžinierius technologas). 2006 m. baigė Lietuvos žemės ūkio universiteto Ekonomikos fakultetą.

1983 m. įkūrė pirmąjį Lietuvoje humoro ir parodijų ansamblį „Alergija“, 1989 m. – pirmąjį Lietuvoje humoro duetą „Du Artūrai“. 1990 m. kartu su kompozitoriumi K. Lušu ir poetu G. Patacku pastatė pirmąjį Lietuvoje antisovietinį muzikinį politinės satyros spektaklį „Gulago univermagas“, 1992 m. pirmosios Lietuvoje TV humoro laidos „Bentski šou“ bendraautoris. 1994–1999 m. TV laidos „Šou bulvaras“ autorius, aktorius ir prodiuseris. 1995–1998 m. pirmųjų Lietuvoje humoro žygių per Lietuvą autorius ir režisierius. (1998 m. žygyje dalyvavo garsus Rusijos humoristas Jefimas Šifrinas.) 1999–2001 m. pirmojo Lietuvoje kassavaitinio TV humoro serialo „Kaimynai“ autorius, prodiuseris, aktorius. 2002 m TV humoro serialo „Kareiviški batai“ autorius, prodiuseris, aktorius. 2000–2015 m. „Lietuvos komiko vakaro“ scenarijaus autorius, režisierius, vedėjas ir prodiuseris. 2003–2004 m. TV laidos „Šeštadienio šou“ autorius ir vedėjas kartu su V. Šapranausku. TV laidos „Kioskelis“ autorius ir vedėjas (2005–2006), TV laidos „Komikų klubas“ autorius ir vedėjas (2012–2013), 2009–2010 m. kartu su grupės „Rondo“ lyderiu Aleksandru Ivanausku iki pusfinalio dalyvavo LNK muzikiniame šou „Žvaigždžių duetai 3“. Pirmojo lietuviško miniatiūrų spektaklio juodojo humoro komedijos „Traukinys“ autorius, režisierius ir aktorius (2013), komedijos „Abstinento pagirios“ autorius, režisierius, aktorius (2014) (kostiumų dailininkas Aleksandras Pogrebnojus). TV laidos „Vakar. Gyvai“ autorius ir vedėjas 2014–2015. TV Laidos „Muzikinis gimtadienis“ autorius ir vedėjas 2015–2016 m. TV laidos „Kartų kovos“ vedėjas 2016 m. Humoro šou „Meilės receptai“ autorius ir režisierius 2016 m. Juodojo humoro šou „Sex Tabu be/ne Tabu“ autorius ir atlikėjas 2016 m.. Nuo 2014 metų TV laidos „Dviračio šou“ aktorius,  Publicistinės TV laidos „Čempionai“ prodiuseris ir vedėjas 2018–2019 m.

Parašė knygas: „Kaimynai“ (1999 m.), „Nuo „Alergijos“ iki „Kaimynų“ (2001 m.). „100 anekdotų ir 100 aforizmų“ sudarytojas. (2002 m.)

Daugkartinis Lietuvos vandensvydžio čempionas. 2010 m. Pasaulio veteranų vandensvydžio vicečempionas. Lietuvos vandensvydžio federacijos prezidentas 2007–2014 m. 1991 m. Lenkijos kabaretų festivalio Torūnėje laureatas. 1997 m. Kijevas, „Barchtnyj sezon” televizijos laidų festivalis. TV laida „Šou bulvaras” tapo nominantu. 2000 m. Jalta Tele Kino festivalis „Jalta-2000” serialas „Kaimynai”, tapo nominantu. 2014 m. tarptautinių humoro ir estrados konkursų Volgograde ir Gelendžike laureatas.

Žmona – Edita, vaikai – Ieva, Martynas, Markas.2008 m. Lietuvos Respublikos Seimo rinkimai – Naujoji sąjunga (socialliberalai) – Iškelti kandidatai  Laisvai kalba rusų, lenkų, čekų, slovakų ir anglų kalbomis.Skliutaitė, Iveta. „Paaiškėjo niekam nežinomi faktai apie humoristą Artūrą Orlauską“Lietuvos rytas. Originalas archyvuotas 2018-10-22. Nuoroda tikrinta 2022-06-08.

 Politinė karjera 

 Kauno rajonas ir miestas 
2003–2007 m. ir 2007–2011 m. Kauno rajono savivaldybės tarybų narys, 2005–2007 m. Kauno rajono savivaldybės mero pavaduotojas. 2011–2015 m. Kauno miesto savivaldybės tarybos narys.

 Pašalinimas 
2011 m. rugpjūčio mėn. A. Orlausko iniciatyva Kauno klinikinės ligoninės laikinuoju vadovu paskirtas Eduardas Vaitkus. A.Orlauskas į ligoninę atėjo su antstoliu ir šaltkalviu, pareikalavo išgręžti vadovo kabineto ir stalčių spynas. Po dviejų dienų Kauno miesto apylinkės teismas įsakymą dėl E.Vaitkaus paskyrimo laikinuoju Kauno klinikinės ligoninės vadovu pripažino neteisėtu.

2011 m. lapkričio mėn. Lietuvos socialdemokratų partijos prezidiumas nutarė, kad tokiais veiksmais A. Orlauskas savo veiksmais žemino partijos autoritetą ir A. Orlauską pašalino iš partijos.

 Kiti rinkimai 

 2004 m. su Naująja Sąjunga dalyvavo Europarlamento rinkimuose. Į Europarlamentą nepateko.
 2004 m. su Naująja Sąjunga dalyvavo Seimo rinkimuose. Į Seimą nepateko.
 2008 m. su Naująja Sąjunga dalyvavo Seimo rinkimuose. Į Seimą nepateko.
 2012 m. su partija Tvarka ir teisingumas dalyvavo Seimo rinkimuose. Į Seimą nepateko.
 2015 m. deklaravo gyv. vietą Šiauliuose, dalyvavo Šiaulių m. savivaldybės tarybos rinkimuose su visuomeniniu rinkimų komitetu „Valerijaus Simulik judėjimas „Už Šiaulius“. Į tarybą nepateko.
 2016 m. su Lietuvos laisvės sąjunga (liberalai) (pirm. Artūras Zuokas) dalyvavo Seimo rinkimuose. Į Seimą nepateko.

 Šeimų maršas 

 2020 m. skelbė klaidingus teiginius apie COVID-19 vakcinas, aiškino, kad jos neveikia, platino vakcinų priešininkų teiginius.
 Nuo 2021 m. vasario 4 d. savo Youtube kanale periodiškai publikuoja politinius monologus „Iš kiemo pusės“ ir „Trumpai“ bei „O jei rimtai“, skelbia „Šeimų maršo“ ir „Šeimų sąjūdžio“ pareiškimus.
 2021 m. gegužės 15 d. organizavo „Didįjį šeimos gynimo maršą“, kuriame oponuota konvencijai dėl smurto prieš moteris ir smurto artimoje aplinkoje prevencijos ir kovos su juo, Partnerystės įstatymui. Prieš renginį grasino nušluoti „nafig“ visą tą Seimą. Renginio metu nelegaliai naudoti svetimi muzikiniai kūriniai be jų autorių sutikimo. Renginyje dalyvavo ~10 tūkst. žmonių.
 2021 m. rugsėjo 10 d. organizavo „Šeimų sąjūdžio“ mitingą Katedros aikštėje. Susirinko ~5 tūkst. žmonių.
 2022 m. gegužės 15 d. Jadagonių kaimo „Pušyno poilsiavietėje“ organizavo Didįjį šeimos gynimo maršą. Jame susirinko ~700 dalyvių.
 2022 m. liepą aktyviai skleidė dezinformaciją socialiniuose tinkluose apie 2022 m. Rusijos invaziją į Ukrainą.Melagienų skleidėjai dezinformaciją nutaikė į karo įvykius Ukrainoje bei pabėgėlius
 2022 m. spalį visuomenininkas Andrius Tapinas pranešė, kad Vilniaus apylinkės teismas priėmė jo ir „Laisvės TV“ 63 puslapių ieškinį A. Orlauskui dėl skelbiamo „klaidinančio ir šmeižiančio“ turinio.
 2022 m. spalio 22 d. organizavo „Šeimų sąjūdžio“ mitingą Katedros aikštėje. Jame dalyvavo apie tūkstantį žmonių.
 2022 m. spalio 14 d. paskelbta, kad A. Orlauskas su LVŽS dalyvaus 2023 m. savivaldybių tarybų rinkimuose ir sieks Kauno rajono savivaldybės mero posto. Prieš rinkimus deklaravo, disponuojantis ~519 tūkst. eurų turtu.

 Filmografija 

 Filmai 
 Metai Lietuviškas pavadinimasOriginalus pavadinimasKilmės šalis Aktorius Režisierius Scenarijaus autorius ProdiuserisVaidmuo 1979 Manoji AnfisaMоja Anfisa (Моя Анфиса)TSRS Taip Ne Ne NeMilicininkas 2003 Iš pelenųOut of the AshesJAV Taip Ne Ne NeVengras Pekeliui į MaskvąMot MoskvaNorvegija Taip Ne Ne NeAgentas 2004 Žiurkės 2 – jos sugrįžta!Ratten 2 - Sie kommer wieder!Vokietija Taip Ne Ne NeKareivis 2005 Požemiai ir drakonai: drakonų dievo įtūžisDungeons and Dragons: Wrath of the Dragon GodJAV Taip Ne Ne NeMinistro patarėjas 2006 Pasekti pasakąTo Tell the TaleJK Taip Ne Ne NeReporteris 2008 Vilko naktis UlvenattenNorvegija  Taip Ne Ne NeAmbasadorius Voroninas 2016 Be 5 min. vedęLietuva Taip Ne Ne NeTėvas2018 Pliusas„Pliusas (2018)“ IMDb. Nuoroda tikrinta 2022-06-08.Lietuva Taip Ne Ne TaipRobertas 2019 Kauno rajonas – čempionų kalvė„Filmas „Kauno rajonas – čempionų kalvė“, 2019 m.“ Originalas archyvuotas 2019-01-30. Nuoroda tikrinta 2022-06-09. YouTube.Lietuva – Taip Taip Taip–

 Diskografija 
 Metai AlbumasTurinys 1993 O, Bentski!„Artūras Orlauskas – O, Bentski !“Discogs.Monologai, anekdotai 1995 Europos bambaDainos 1995 Du ArtūraiMonologai, miniatiūros, anekdotai 1997 Zakarausko šouMonologai, anekdotai2001IšeiginėDainos 2004 Geriausi gabalai Dainos, anekdotai 2013 Auksinė kolekcijaDainos

 Įvertinimas 
 1977, 2003 m. Lietuvos vandensvydžio čempionato bronzos medalininkas;
 1978–1980, 2004 m. Lietuvos vandensvydžio čempionas;
 2003 m. Lietuvos Respublikos Prezidento atminimo medalis;
 2004 m. Lietuvos Respublikos Seimo Pirmininko garbės raštas;
 2010 m. Pasaulio veteranų čempionato Švedijoje vandensvydžio vicečempionas;
 2010 m. Sporto departamento prie LRV medalis už nuopelnus Lietuvos sportui;
 2012 m. Sporto departamento prie LRV medalis už nuopelnus Lietuvos sportui.
 2015 m. Lietuvos Respublikos Kultūros ministerijos Padėkos raštas už nuopelnus scenos menui

 Šaltiniai 

 Nuorodos 
 Biografija .

Kategorija:Lietuvos aktoriai
Kategorija:Lietuvos inžinieriai
Kategorija:Lietuvos humoristai
Kategorija:Lietuvos laidų vedėjai
Kategorija:Lietuvos vandensvydininkai
Kategorija:Kauno politikai